b'\n_START_ARTICLE_\nNekropola Br\xc5\xa1tanica\n_START_PARAGRAPH_\nNekropola u Br\xc5\xa1tanici nalazi se u mjestu Br\xc5\xa1tanica u op\xc4\x87ini Neum na lokalitetu Groblje ste\xc4\x87aka na rimokatoli\xc4\x8dkom groblju kod Jurkovi\xc4\x87a ku\xc4\x87a u Br\xc5\xa1tanici u samom sredi\xc5\xa1tu mjesta._NEWLINE_Na lokalitetu se nalazi 74 spomenika, podijeljenih u dvije skupine: sjeverozapadna skupina izvan ograde groblja, te jugoisto\xc4\x8dna skupina u rimokatoli\xc4\x8dkom groblju uz crkvu. Prvu skupinu \xc4\x8dine 23 ste\xc4\x87ka, od \xc4\x8dega 3 sljemenjaka, 17 sanduka i 3 plo\xc4\x8de, od kojih je 5 ukra\xc5\xa1enih. Orijentirani su su u smjeru zapad-istok. Drugu skupinu \xc4\x8dini 51 ste\xc4\x87ak, 4 sljemenjaka, 42 sanduka i 5 plo\xc4\x8da, od kojih je 5 ukra\xc5\xa1enih. Ve\xc4\x87im dijelom orijentirani su u smjeru sjever-jug, a manji u smjeru zapad-istok i sjeverozapad-jugoistok. Lokalitet je progla\xc5\xa1en nacionalnim spomenikom Bosne i Hercegovine.'